**SÜRGŐSSÉGI INDÍTVÁNY**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2024. március 26-i ülésére**

**Javaslat tervezéssel kapcsolatos feladatok meghatározására**

Szombathely Megyei Jogú Város Polgármesteri Hivatal Városüzemeltetési Osztálya - képviselői jelzések alapján - az idei évben az alábbi fejlesztés tervezési feladatát javasolja elindítani az „Évközi tervezések, útfelújítás tervezések, egyéb tervezések” előirányzat terhére, amely előirányzat felhasználásáról kizárólag a Városstratégiai, Idegenforgalmi és Sport Bizottság jogosult dönteni az önkormányzat 2024. évi költségvetéséről szóló 8/2024. (III.5.) önkormányzati rendelet 11. § (5) bekezdés c) pontja alapján:

A Homok utca Bartók Béla körút - Kárpáti Kelemen utcai csomópont közötti szakaszán a jelenlegi nyílt árok megszűntetését tervezzük, melyre a forgalom biztonsága érdekében van szükség. A nyílt árok zárt csatornává történő átépítése problémát vet fel a csapadékvíz biztonságos elvezetésével kapcsolatban. A terület részletes geodéziai felmérése és részletes számítások elvégzése szükséges annak érdekében, hogy az útnál mélyebben fekvő magáningatlanokat a későbbiekben elöntés ne fenyegesse.

Az előterjesztés készítés időszakát követően érkezett be a tervezői ajánlat, ezért nem került fel az előzetesen meghirdetett napirendi pontok közé, azonban a feladat mihamarabbi elvégzése szükséges.

Az ajánlat alapján a tervezési feladat összköltsége bruttó 533.400, - Ft.

Kérem a Tisztelt Bizottságot, hogy a forgalom biztonsága érdekében a sürgősségi indítványt napirendre venni, azt megtárgyalni megtárgyalni, és a határozati javaslatot elfogadni szíveskedjék.

Szombathely, 2024. március „……”.

**/: Tóth Kálmán :/**

**HATÁROZATI JAVASLAT**

**….…./2024. (III. 26.) VISB. számú határozat**

A Városstratégiai, Idegenforgalmi és Sport Bizottság a „**Javaslat tervezéssel kapcsolatos feladatok meghatározására”** című előterjesztést megtárgyalta, és az önkormányzat 2024. évi költségvetéséről szóló 2/2024. (III.5.) önkormányzati rendelet 11. § (5) bekezdés c) pontja alapján felkéri a polgármestert, hogy tervezésre vonatkozó eljárást indítsa el az „*Évközi tervezések, útfelújítás tervezések, egyéb tervezések”* előirányzat terhére:

1. Szombathely, Homok utcai csapadékvíz elvezető rendszer átalakításához szükséges vízelvezetési tervek elkészítése.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő**: azonnal